**Pranešimas žiniasklaidai**

2025 liepos 11 d.

**Pirmadienio naktį „Bitė“ vykdys mobiliųjų paslaugų valdymo sistemos atnaujinimo darbus: ryšys veiks įprastai**

**Taip lengviau: greitasis skaitymas**

|  |
| --- |
| * **Savaitgalį „Bitė Lietuva“ vykdys mobiliųjų paslaugų valdymo sistemos atnaujinimo darbus** * **Sistemos atnaujinimo metu nuo liepos 13 d. 22 val. iki liepos 14 d. 7 val. neveiks savitarnos svetainės mano.bite.lt ir mano.labas.lt** * **Taip pat nebus galima valdyti paslaugų mobiliose programėlėse „Mano Bitė“ ir „Mano Labas“** * **Sistemos diegimo metu klientai galės skambinti, rašyti žinutes ir naudotis kokybišku internetu bei kitomis paslaugomis kaip įprasta** |

**Šį savaitgalį „Bitė“ keis mobiliųjų paslaugų valdymo sistemą. Naktį iš sekmadienio į pirmadienį, nuo 22 val. nakties iki 7 val. ryto, laikinai neveiks savitarnos sistemos, mobiliosios programėlės „Mano Bitė“ ir „Mano Labas“. „Bitės“ ryšys veiks įprastai – klientai galės skambinti, rašyti žinutes, naudotis kokybišku internetu ir kitomis paslaugomis, rašoma pranešime žiniasklaidai.**

„Šiuo metu „Bitėje“ jau naudojame inovatyvią „Ericsson“ tinklo funkcijų platformą, paremtą debesijos sprendimais, ir ruošiamės mobiliųjų paslaugų valdymo sistemos atnaujinimui. Ši sistema leidžia klientams kokybiškai naršyti internete, skambinti, rašyti žinutes bei naudotis visomis skaitmeninėmis paslaugomis. Vykdomi pokyčiai leis dar greičiau ir lanksčiau kurti bei pasiūlyti naujas paslaugas „Bitės“ ir „Labas“ klientams. Tarp planuojamų naujų paslaugų – ir supergreitas 5G+ „Bitės“ internetas namams“, – pasakoja Arūnas Mickevičius, „Bitės“ generalinis direktorius.

Sistemos atnaujinimo metu „Bitės“ klientai galės naudotis ryšio ir kitomis paslaugomis įprastai. Numatytu laikotarpiu – nuo liepos 13 d. 22 val. iki liepos 14 d. 7 val. – neveiks savitarnos svetainės mano.bite.lt ir mano.labas.lt, taip pat nebus galima valdyti paslaugų programėlėse „Mano Bitė“ ir „Mano Labas“, nebus pasiekiamas tinklapis labas.lt.

„Atsiprašome klientų už galimus nepatogumus. Darome viską, kad sistemos atnaujinimo darbai, apimantys techninę ir programinę įrangą, į kuriuos investuojame daugiamilijoninę sumą, vyktų sklandžiai ir pagal planą“, – atskleidžia skaitmeninių paslaugų bendrovės vadovas A. Mickevičius, pridurdamas, kad jo vadovaujama bendrovė vien į mobilaus tinklo valdymo sistemas kasmet investuoja daugiau kaip 5 mln. eurų.

Kiti mobiliųjų paslaugų valdymo sistemos darbai numatyti ir šį rugsėjį. Bendrovės „Bitė Lietuva“ investicijos į tinklų modernizavimą per kelerius metus siekia 100 mln. eurų.

**Daugiau informacijos:**

Jaunius Špakauskas

„Bitė Lietuva“ korporatyvinės komunikacijos vadovas

+370 682 66188, [Jaunius.Spakauskas@bite.lt](mailto:Jaunius.Spakauskas@bite.lt)